Topul județelor afectate de coronavirus. Bucureștiul se apropie iar de zona roșie.
În ultimele 24 de ore, pe teritoriul României, au fost raportate 3.058 de cazuri noi de infecție cu SARS-CoV-2. Bucureștiul are 524 de infectări, cele mai multe. Topul este completat de Timiș (289) și Cluj (175).
Până astăzi, 18 februarie 2021, pe teritoriul României, au fost confirmate 771.843 de cazuri de persoane infectate cu noul coronavirus. 717.179 pacienți au fost declarați vindecați. În urma testelor efectuate la nivel național, față de ultima raportare, au fost înregistrate 3.058 cazuri noi de persoane infectate cu SARS–CoV–2.